ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สบ. 6/2552

เรื่อง การกําหนดค่าธรรมเนียมการยื่นแบบแสดงรายการข้อมูล  
การจดทะเบียน และการยื่นคําขอต่าง ๆ   
 (ฉบับที่ 19)

 

 อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ 

พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 

อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้

 ข้อ 1 ให้ยกเลิกข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 48/2549 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 6) ลงวันที่ 20 ธันวาคม พ.ศ. 2549 

ข้อ 2 ให้ยกเลิก (2) และ (3) ของข้อ 4 แห่งประกาศสํานักงานคณะกรรมการ กํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่น แบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 

 ข้อ 3 ให้ยกเลิกความใน (6) ของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่น แบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 22/2550 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 8) ลงวันที่ 14 สิงหาคม พ.ศ. 2550 และให้ใช้ความต่อไปนี้แทน

 “(6) บริษัทที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย หากบริษัทดังกล่าวออกหลักทรัพย์ดังต่อไปนี้ ให้ได้รับยกเว้นค่าธรรมเนียมการยื่นแบบแสดงรายการข้อมูลการเสนอขายหลักทรัพย์ตามข้อ 5(1)   
 (ก) หุ้นกู้ระยะสั้น ที่มิใช่หุ้นกู้อนุพันธ์หรือหุ้นกู้ตามโครงการแปลงสินทรัพย์เป็นหลักทรัพย์ หรือ

 (ข) ตั๋วเงินระยะสั้น”

 ข้อ 4 ให้ยกเลิกความในข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 24/2551 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 16) ลงวันที่ 9 กันยายน พ.ศ. 2551 ข้อ 6 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 23/2550 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 9) ลงวันที่ 15 สิงหาคม พ.ศ. 2550 และข้อ 6/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 22/2550 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 8) ลงวันที่ 14 สิงหาคม พ.ศ. 2550 และให้ใช้ความต่อไปนี้แทน  
 “ข้อ 5 การชําระค่าธรรมเนียมการยื่นแบบแสดงรายการข้อมูล ให้เป็นดังนี้  
 (1) ค่าธรรมเนียมการยื่นแบบแสดงรายการข้อมูลการเสนอขายหลักทรัพย์ ให้ชําระเมื่อยื่นแบบดังกล่าวต่อสํานักงาน ทั้งนี้ ตามที่กําหนดไว้ในข้อ 8  
 (2) ค่าธรรมเนียมการยื่นแบบแสดงรายการข้อมูลประจําปี ให้ชําระเป็นรายปี ทั้งนี้ ตามที่กําหนดไว้ในข้อ 9

 ข้อ 6 ค่าธรรมเนียมการยื่นแบบแสดงรายการข้อมูลการเสนอขายหลักทรัพย์ประเภทหุ้น ใบสําคัญแสดงสิทธิประเภทต่าง ๆ และใบแสดงสิทธิในการซื้อหุ้นเพิ่มทุนที่โอนสิทธิได้ ให้คิดในอัตราดังนี้

 (1) กรณีเสนอขายหุ้น ให้คิดในอัตราร้อยละ 0.08 ของมูลค่าของหุ้นทั้งหมดที่เสนอขาย   
 ในการคํานวณมูลค่าของหุ้นที่เสนอขาย ให้ใช้ราคาเสนอขายหุ้นเป็นฐานในการคิดค่าธรรมเนียม

 (2) กรณีเสนอขายใบสําคัญแสดงสิทธิที่จะซื้อหุ้น  
 (ก) หากใบสําคัญแสดงสิทธิที่จะซื้อหุ้นมีอายุไม่เกินหนึ่งปี ให้คิดในอัตรา  
ร้อยละ 0.08 ของมูลค่าของใบสําคัญแสดงสิทธิที่จะซื้อหุ้นทั้งหมดที่เสนอขายรวมกับมูลค่าของหุ้นทั้งหมดที่รองรับใบสําคัญแสดงสิทธิที่จะซื้อหุ้นที่เสนอขาย  
 (ข) หากใบสําคัญแสดงสิทธิที่จะซื้อหุ้นมีอายุมากกว่าหนึ่งปี ให้คิดในอัตราร้อยละ 0.03 ของมูลค่าของใบสําคัญแสดงสิทธิที่จะซื้อหุ้นทั้งหมดที่เสนอขายรวมกับมูลค่าของหุ้นทั้งหมดที่รองรับใบสําคัญแสดงสิทธิที่จะซื้อหุ้นที่เสนอขาย  
 ในการคํานวณมูลค่าของใบสําคัญแสดงสิทธิที่จะซื้อหุ้นที่เสนอขาย ให้ใช้ราคาเสนอขายใบสําคัญแสดงสิทธิที่จะซื้อหุ้นนั้นเป็นฐานในการคิดค่าธรรมเนียม และในการคํานวณมูลค่าของหุ้นที่รองรับใบสําคัญแสดงสิทธิที่จะซื้อหุ้นที่เสนอขาย ให้ใช้ราคาที่จะซื้อหุ้นตามใบสําคัญแสดงสิทธิที่จะซื้อหุ้นนั้นเป็นฐานในการคิดค่าธรรมเนียม  
 (3) กรณีเสนอขายใบแสดงสิทธิในการซื้อหุ้นเพิ่มทุนที่โอนสิทธิได้โดยเจ้าของใบแสดงสิทธิดังกล่าว ให้คิดในอัตราร้อยละ 0.08 ของมูลค่าของใบแสดงสิทธิในการซื้อหุ้นเพิ่มทุนที่โอนสิทธิได้ทั้งหมดที่เสนอขายรวมกับมูลค่าของหุ้นทั้งหมดที่รองรับใบแสดงสิทธิดังกล่าว

 ในการคํานวณมูลค่าของใบแสดงสิทธิในการซื้อหุ้นเพิ่มทุนที่โอนสิทธิได้ที่เสนอขาย ให้ใช้ราคาเสนอขายใบแสดงสิทธิดังกล่าวเป็นฐานในการคิดค่าธรรมเนียม และในการคํานวณมูลค่า  
ของหุ้นที่รองรับใบแสดงสิทธินั้น ให้ใช้ราคาที่จะซื้อหุ้นตามใบแสดงสิทธิดังกล่าวเป็นฐานในการคิดค่าธรรมเนียม  
 (4) กรณีเสนอขายใบสําคัญแสดงสิทธิอนุพันธ์ ให้คิดในอัตราดังนี้  
 (ก) ใบสําคัญแสดงสิทธิอนุพันธ์ในหุ้นประเภทที่ให้สิทธิที่จะซื้อหุ้นที่ออกโดยบริษัทอื่น และจัดให้มีการฝากทรัพย์สินเต็มจํานวน  
 1. หากมีอายุไม่เกินหนึ่งปี ให้คิดในอัตราร้อยละ 0.08 ของมูลค่าของใบสําคัญแสดงสิทธิอนุพันธ์ในหุ้นทั้งหมดที่เสนอขายรวมกับมูลค่าของหุ้นอ้างอิงทั้งหมดที่รองรับใบสําคัญแสดงสิทธิอนุพันธ์ในหุ้นที่เสนอขาย  
 2. หากมีอายุมากกว่าหนึ่งปี ให้คิดในอัตราร้อยละ 0.03 ของมูลค่าของใบสําคัญแสดงสิทธิอนุพันธ์ในหุ้นทั้งหมดที่เสนอขายรวมกับมูลค่าของหุ้นอ้างอิงทั้งหมดที่รองรับใบสําคัญแสดงสิทธิอนุพันธ์ในหุ้นที่เสนอขาย  
 การคํานวณมูลค่าของใบสําคัญแสดงสิทธิอนุพันธ์ในหุ้นที่เสนอขาย ให้ใช้ราคาเสนอขายใบสําคัญแสดงสิทธิอนุพันธ์ในหุ้นนั้นเป็นฐานในการคิดค่าธรรมเนียม และการคํานวณ

มูลค่าของหุ้นอ้างอิง ให้ใช้ราคาใช้สิทธิตามใบสําคัญแสดงสิทธิอนุพันธ์ในหุ้นนั้นเป็นฐานในการคิดค่าธรรมเนียม  
 (ข) ใบสําคัญแสดงสิทธิอนุพันธ์อื่นนอกจาก (ก) ให้คิดในอัตราครั้งละ 10,000 บาท  
 (5) กรณีเสนอขายหลักทรัพย์ที่ออกใหม่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ ให้คิดในอัตราร้อยละ 0.02 ของมูลค่าของหลักทรัพย์ทั้งหมดที่เสนอซื้อ แต่ต้องไม่ต่ํากว่า 100,000 บาท  
 มูลค่าของหลักทรัพย์ที่เสนอซื้อ ให้หมายถึงผลคูณของจํานวนดังต่อไปนี้  
 (ก) จํานวนหลักทรัพย์ที่เสนอซื้อ  
 (ข) ราคาปิดเฉลี่ยถ่วงน้ําหนักในตลาดหลักทรัพย์แห่งประเทศไทยของหลักทรัพย์ที่เสนอซื้อในช่วงห้าวันทําการก่อนวันที่แบบแสดงรายการข้อมูลการเสนอขายหลักทรัพย์มีผลใช้บังคับ ทั้งนี้ ในกรณีหลักทรัพย์ที่เสนอซื้อไม่มีราคาซื้อขายในตลาดหลักทรัพย์ในช่วงเวลาดังกล่าว ให้ใช้ราคายุติธรรมที่ประเมินโดยที่ปรึกษาทางการเงินที่อยู่ในบัญชีที่สํานักงานให้ความเห็นชอบ

 (6) กรณีเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายใบแสดงสิทธิในผลประโยชน์

ที่เกิดจากหลักทรัพย์อ้างอิงไทย ให้ใช้อัตราและวิธีการคํานวณเดียวกับที่กําหนดไว้สําหรับหลักทรัพย์อ้างอิงของใบแสดงสิทธิในผลประโยชน์ที่เกิดจากหลักทรัพย์อ้างอิงดังกล่าว  
 ในกรณีที่อัตราค่าธรรมเนียมที่คํานวณได้ตามวรรคหนึ่งมีจํานวนน้อยกว่า 30,000 บาท ให้คิดค่าธรรมเนียมขั้นต่ําในอัตรา 30,000 บาท เว้นแต่มีการกําหนดค่าธรรมเนียมขั้นต่ําไว้เป็นการเฉพาะอยู่แล้ว

 ข้อ 6/1 ค่าธรรมเนียมในการยื่นแบบแสดงรายการข้อมูลการเสนอขายหลักทรัพย์ประเภทหุ้นกู้ ตั๋วเงิน หรือพันธบัตร ให้คิดในอัตราดังนี้  
 (1) กรณีการเสนอขายหุ้นกู้ระยะสั้น ตั๋วเงินระยะสั้น หรือพันธบัตรที่มีกําหนดเวลาไถ่ถอนไม่เกินสองร้อยเจ็ดสิบวัน ให้คิดในอัตราดังนี้  
 (ก) กรณีเป็นการเสนอขายเฉพาะหุ้นกู้ระยะสั้นหรือตั๋วเงินระยะสั้นในลักษณะ

ที่จํากัดมูลค่าการเสนอขายโดยไม่เกินระยะเวลาและมูลค่าตามที่สํานักงานประกาศกําหนดตามมาตรา 66 ให้คิดในอัตรา 100,000 บาท สําหรับการเสนอขายหลักทรัพย์ดังกล่าวตามมูลค่าที่ได้รับอนุญาตนั้น  
 (ข) กรณีเป็นการเสนอขายหุ้นกู้ระยะสั้น ตั๋วเงินระยะสั้น หรือพันธบัตรที่มีกําหนดเวลาไถ่ถอนไม่เกินสองร้อยเจ็ดสิบวัน ในกรณีทั่วไป ให้คิดในอัตราใดอัตราหนึ่งดังนี้

 1. รุ่นละ 10,000 บาท หรือ

 2. ในกรณีเป็นการยื่นแบบแสดงรายการข้อมูลการเสนอขายหลักทรัพย์ที่เป็นแบบ 69-Base และใช้แบบ 69-Base เป็นฐานสําหรับการยื่นแบบแสดงรายการข้อมูลการเสนอขายตราสารหนี้ครั้งต่อ ๆ ไปในลักษณะเป็นโครงการ ให้คิดในอัตรา 100,000 บาท สําหรับการยื่นแบบ

แสดงรายการข้อมูลการเสนอขายหลักทรัพย์ในแต่ละครั้ง

 (ค) กรณีเป็นการเสนอขายหุ้นกู้ระยะสั้น ตั๋วเงินระยะสั้น หรือพันธบัตรต่างประเทศที่มีกําหนดเวลาไถ่ถอนไม่เกินสองร้อยเจ็ดสิบวันต่อผู้ลงทุนสถาบันหรือผู้ลงทุนรายใหญ่ ให้คิดในอัตรา 50,000 บาท สําหรับการยื่นแบบแสดงรายการข้อมูลการเสนอขายหลักทรัพย์ในแต่ละครั้ง เว้นแต่เป็น

การเสนอขายตั๋วเงินระยะสั้นที่ออกและเสนอขายโดยสถาบันสินเชื่อเพื่อธุรกิจหลักทรัพย์ ให้อยู่ภายใต้บังคับ (2)(ค)  
 (ง) กรณีเป็นการเสนอขายหุ้นกู้ระยะสั้นที่เสนอขายตามโครงการแปลงสินทรัพย์เป็นหลักทรัพย์ ให้คิดในอัตราดังนี้  
1. กรณีเป็นการเสนอขายในกรณีทั่วไป ให้คิดในอัตราร้อยละ 0.01 ของมูลค่าของหุ้นกู้ที่เสนอขายในแต่ละรุ่น แต่สูงสุดรุ่นละไม่เกิน 500,000 บาท ทั้งนี้ ในกรณีที่อัตราค่าธรรมเนียมที่คํานวณได้มีจํานวนน้อยกว่า 30,000 บาท ให้คิดค่าธรรมเนียมขั้นต่ําในอัตรา 30,000 บาท  
 2. กรณีเป็นการเสนอขายต่อผู้ลงทุนสถาบันหรือผู้ลงทุนรายใหญ่ ให้คิดในอัตรารุ่นละ 50,000 บาท   
 (2) กรณีเสนอขายหุ้นกู้ ตั๋วเงิน หรือพันธบัตร ในกรณีอื่นใดนอกจากกรณีตาม (1) ให้คิดในอัตราดังนี้  
 (ก) หุ้นกู้หรือพันธบัตรที่เสนอขายในกรณีทั่วไป ให้คิดในอัตราร้อยละ 0.01 ของมูลค่าของหุ้นกู้หรือพันธบัตรที่เสนอขายในแต่ละรุ่น แต่สูงสุดรุ่นละไม่เกิน 500,000 บาท ทั้งนี้ ในกรณีที่อัตราค่าธรรมเนียมที่คํานวณได้มีจํานวนน้อยกว่า 30,000 บาท ให้คิดค่าธรรมเนียมขั้นต่ําในอัตรา 30,000 บาท  
 ในการคํานวณมูลค่าของหุ้นกู้หรือพันธบัตรที่เสนอขาย ให้ใช้ราคาเสนอขาย

หุ้นกู้หรือราคาเสนอขายพันธบัตรเป็นฐานในการคิดค่าธรรมเนียม  
 (ข) หุ้นกู้ที่เสนอขายต่อผู้ลงทุนสถาบันหรือผู้ลงทุนรายใหญ่ ให้คิดในอัตรารุ่นละ 50,000 บาท

 (ค) ตั๋วเงินที่สถาบันสินเชื่อเพื่อธุรกิจหลักทรัพย์ออกและเสนอขายต่อผู้ลงทุนสถาบันหรือผู้ลงทุนรายใหญ่ ให้คิดอัตรา 50,000 บาท สําหรับการยื่นแบบแสดงรายการข้อมูลการเสนอขายหลักทรัพย์ในแต่ละครั้ง  
 (ง) พันธบัตรต่างประเทศที่เสนอขายต่อผู้ลงทุนสถาบันหรือผู้ลงทุนรายใหญ่ ให้คิดในอัตรารุ่นละ 50,000 บาท”

 ข้อ 5 ให้ยกเลิกความในข้อ 8 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 39/2550 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 13) ลงวันที่ 18 ธันวาคม พ.ศ. 2550 และให้ใช้ความต่อไปนี้แทน

 “ข้อ 8 การชําระค่าธรรมเนียมตามข้อ 6 และข้อ 6/1 ให้เป็นไปตามหลักเกณฑ์ดังนี้  
 (1) ในกรณีที่เป็นการเสนอขายหลักทรัพย์ที่เข้าลักษณะใดลักษณะหนึ่งดังต่อไปนี้ ให้ผู้เสนอขายหลักทรัพย์ชําระค่าธรรมเนียมทั้งจํานวนในวันที่สํานักงานได้รับแบบแสดงรายการข้อมูลการเสนอขายหลักทรัพย์

 (ก) กรณีเป็นการเสนอขายใบสําคัญแสดงสิทธิอนุพันธ์ตามข้อ 6(4)(ข)   
 (ข) กรณีเป็นการเสนอขายหุ้นกู้ระยะสั้น ตั๋วเงินระยะสั้น หรือพันธบัตรที่มีกําหนดเวลาไถ่ถอนไม่เกินสองร้อยเจ็ดสิบวันตามข้อ 6/1 (1)(ก) (ข) (ค) และ (ง) 2.  
 (ค) กรณีเป็นการเสนอขายหุ้นกู้ ตั๋วเงิน หรือพันธบัตรตามข้อ 6/1 (2)(ข) (ค) และ (ง)  
 (2) ในกรณีที่เป็นการเสนอขายหลักทรัพย์ในกรณีอื่นนอกจากกรณีตาม (1) ให้ผู้เสนอขายหลักทรัพย์ชําระค่าธรรมเนียมดังนี้   
 (ก) ให้ชําระค่าธรรมเนียมขั้นต่ํา 30,000 บาท ในวันที่สํานักงานได้รับแบบแสดงรายการข้อมูลการเสนอขายหลักทรัพย์ ทั้งนี้ ในกรณีที่เป็นการยื่นแบบแสดงรายการข้อมูลการเสนอขายหลักทรัพย์สําหรับหลักทรัพย์ประเภทเดียวกันซึ่งมีหลายรุ่น ให้การชําระค่าธรรมเนียมขั้นต่ําคิดรวมทุกรุ่นจํานวน 30,000 บาท  
 (ข) ถ้ายังมีส่วนที่เหลือต้องชําระอีก ให้ชําระค่าธรรมเนียมส่วนที่เหลือในวันที่สํานักงานได้รับรายละเอียดของข้อมูลและเอกสารหลักฐานที่ครบถ้วนถูกต้องเกี่ยวกับการเสนอขายหลักทรัพย์ การจอง การจัดจําหน่าย และการจัดสรร และผู้ที่เกี่ยวข้องกับการเสนอขายหลักทรัพย์ได้ลงลายมือชื่อไว้ในแบบแสดงรายการข้อมูลการเสนอขายหลักทรัพย์ตามหลักเกณฑ์ที่กําหนดในประกาศคณะกรรมการกํากับตลาดทุนว่าด้วยการยื่นแบบแสดงรายการข้อมูลการเสนอขายหลักทรัพย์ หรือประกาศคณะกรรมการกํากับตลาดทุนว่าด้วยการยื่นแบบแสดงรายการข้อมูลการเสนอขายตราสารหนี้ แล้วแต่กรณี  
 (3) ในกรณีที่มีการเสนอขายหลักทรัพย์หลายรุ่นในช่วงเวลาเดียวกัน ให้คิดค่าธรรมเนียมตามแต่ละรุ่นแยกกัน ไม่ว่าจะมีการจํากัดจํานวนเสนอขายสูงสุดของทุกรุ่นรวมกันไว้ก็ตาม  
 ในกรณีที่ผู้เสนอขายหลักทรัพย์ยื่นแบบแสดงรายการข้อมูลการเสนอขายหลักทรัพย์ 

พร้อมกับการยื่นคําขออนุญาตเสนอขายหลักทรัพย์ที่ออกใหม่และสํานักงานไม่อนุญาตให้เสนอขาย

หลักทรัพย์ที่ออกใหม่ หรือมีการขอถอนการยื่นแบบแสดงรายการข้อมูลการเสนอขายหลักทรัพย์ก่อนวันที่สํานักงานแจ้งผลการพิจารณาคําขออนุญาตเสนอขายหลักทรัพย์ที่ออกใหม่ หรือมีการขอถอนการยื่นแบบแสดงรายการข้อมูลการเสนอขายหลักทรัพย์ก่อนวันที่แบบแสดงรายการข้อมูลการเสนอขายหลักทรัพย์จะมีผลใช้บังคับ ผู้เสนอขายหลักทรัพย์นั้นไม่ต้องชําระค่าธรรมเนียมส่วนที่เหลืออีก” 

 ข้อ 6 ให้ยกเลิกความในวรรคหนึ่งของข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 และให้ใช้ความต่อไปนี้แทน

 “ข้อ 9 ค่าธรรมเนียมการยื่นแบบแสดงรายการข้อมูลประจําปี ให้คิดในอัตราดังนี้  
 (1) ให้บริษัทที่ออกหลักทรัพย์ที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ชําระค่าธรรมเนียมตามส่วนของผู้ถือหุ้นตามงบการเงินประจํางวดการบัญชีล่าสุดที่ยื่นต่อสํานักงาน ในอัตราดังนี้  
 (ก) บริษัทที่มีส่วนของผู้ถือหุ้นไม่ถึง 500 ล้านบาท   
 ให้ชําระค่าธรรมเนียม 50,000 บาท  
 (ข) บริษัทที่มีส่วนของผู้ถือหุ้นตั้งแต่ 500 ล้านบาท   
 แต่ไม่ถึง 1,000 ล้านบาท ให้ชําระค่าธรรมเนียม 100,000 บาท  
 (ค) บริษัทที่มีส่วนของผู้ถือหุ้นตั้งแต่ 1,000 ล้านบาทขึ้นไป  
 ให้ชําระค่าธรรมเนียม 300,000 บาท  
 (2) ในกรณีบริษัทอื่นนอกจาก (1) ให้บริษัทที่ออกหลักทรัพย์ชําระค่าธรรมเนียมในอัตรา 10,000 บาท ทั้งนี้ สํานักงานอาจเปลี่ยนแปลงอัตราที่กําหนดไว้นี้ได้ แต่จะไม่เป็นผลให้อัตราค่าธรรมเนียมที่เพิ่มขึ้นเกินกว่าร้อยละ 15 ทุกรอบระยะเวลาสามปี”

 ข้อ 7 ประกาศนี้มีผลใช้บังคับตั้งแต่วันที่ 1 เมษายน พ.ศ. 2552 เป็นต้นไป

 ประกาศ ณ วันที่ 30 มีนาคม พ.ศ. 2552 

 (นายธีระชัย ภูวนาถนรานุบาล)

 เลขาธิการ 

 สํานักงานคณะกรรมการกํากับหลักทรัพย์และตลาดหลักทรัพย์

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

หมายเหตุ : เหตุผลในการออกประกาศฉบับนี้ คือ เพื่อยกเลิกและปรับปรุงอัตราค่าธรรมเนียมในการยื่นแบบแสดงรายการข้อมูลการเสนอขายหลักทรัพย์ให้สอดคล้องกับหลักเกณฑ์ในการยกเว้นและการยื่นแบบแสดงรายการข้อมูลการเสนอขายหลักทรัพย์ตามแต่ละประเภท ซึ่งเป็นการลดภาระให้แก่ผู้ออกหลักทรัพย์ อันจะช่วยให้ภาคเอกชนสามารถออกหลักทรัพย์เพื่อระดมทุนได้สะดวกยิ่งขึ้น จึงจําเป็น

ต้องออกประกาศนี้